Page:Poems of William Dunbar (1834) Vol 2.djvu/80

70

Thow hes na breik to latt thy bollokis gyngill;

Beg thé ane club, for baird thow sall go naikit.

Lene larbar, loungeour, baith lowsy in lisk and lunyé;

Fy! skolderit skyn, thow art bot skyre and skrumple;

For he that rostit Lawrance had thy grunyé,

And he that hid sanct Johnis ene with ane wimple,

And he that dang sanct Augustine with ane rumple,

Thy fowll front had, and he that Bartilmo flaid;

The gallowis gaipis eftir thy graceles gruntill,

As thow wald for ane haggeis, hungry gled.

Commirwald crawdoun, na man comptis thé ane kerfe,

Sueir swappit swanky, swynekeper ay for swaittis;

Thy Commissar biddis thé cum kiss his erse,

He luvis nocht sic ane ferlane loun of laittis;

He sayis, Thow skaffis and beggis mair beir and aitis

Nor ony cripill in Karrik land abowt;

Uthir pure beggaris and thow ar at debaittis,

Decrepit Karlingis on eryis owt.

Mater annuch I haiff, I bid nocht fenyie,

Thocht thow, fowll trumpour, thus upoun me leid;

Corrupt carioun, hé sall I cry thy senyie;

Thinkis thow nocht how thow come in grit neid,

Greitand in Galloway, lyk to ane gallow breid,

Ramand, and rolpand, beggand ky and ox;

I saw thé thair, in to thy wathemanis weid,

Quhilk wes nocht worth ane pair of auld gray fox.